Ek gaan ‘n maand later begin met die Bybelskool oor die 3de en 4de Psalmboek. Dit is vanweë my werksprogram en die baie vakansiedae in April. Die eerste bydrae as inleiding oor die 3de Psalmboek – Ps. 73-89 – word op 7 Mei geplaas en die laaste bydrae op 25 Junie. Daar is ook net 5 byeenkomste in Somerstrand gemeente weens dieselfde faktore, asook verkiesingsdag. Jammer vir diegene wie se beplanning hierdeur geraak word.
Die Psalms beklee ’n baie besondere plek in die Bybel. Dit is omdat die Psalms die taal van die hart gebruik. Dit sal jou binneste roer, en jou verbeelding wakker maak om ‘n ruimte te skep waarin jou eie gesprek met God kan verdiep.
Ek het reeds ’n hele paar bydraes oor die Psalmboek geskrywe. Ek herhaal dit dus nie weer hier nie. Vir dié wat die eerste keer by ons aansluit – of wat weer hulle geheue wil verfris – kan die volgende bydraes vir jou ’n goeie breë raamwerk gee om die boodskap van die Psalms te ontsluit:
1. Lees die aanhalings uit die Heidelbergse Kategismus hieronder. Wat leer jy van wat God van ons verwag in die wet? Wat beteken dit vir jou? Wat vra dit van jou?
Jy mag vir jou geen gesnede beeld of enige gelykenis maak van wat bo in die hemel is, of van wat onder die aarde is of van wat in die water onder die aarde is nie. Jy mag jou voor hulle nie neerbuig en nie dien nie, want Ek, die Here jou God, is ‘n jaloerse God, wat die misdaad van die vaders besoek aan die kinders, aan die derde en die vierde geslag van die wat My haat. En Ek bewys barmhartigheid aan duisende van die wat My liefhet en My gebooie onderhou.
Hy fokus hier op die redding wat Jesus bring aan die wêreld, van Jerusalem af (hfst. 1) tot in Rome (hfst. 28). En ons leer hier dat die goeie nuus van God se redding vir beide Jode en heidene is. Soos ons ook gaan agterkom, is hierdie redding God se saak en niks kan dit keer nie, hoewel dit steeds, soos in die evangelie van Lukas deur sommige met woede verwerp sal word.